
Výzva na predloženie cenovej ponuky[footnoteRef:1] [1:  Obstarávateľ nie je v zmysle zákona č. 343/2015 Z. z. o verejnom obstarávaní a o zmene a doplnení niektorých zákonov (ďalej len „ZVO“) povinný postupovať podľa ZVO v prípade zákaziek, ktoré nedosahujú limity pre nadlimitnú zákazku. Súťaž podľa tejto Výzvy na predloženie cenovej ponuky preto nepodlieha úprave ZVO. ] 



Oddiel I. Identifikácia obstarávateľskej organizácie
1. Identifikácia obstarávateľa:
[bookmark: kontakt_meno]	Obchodné meno: 	 		Dopravný podnik Bratislava, akciová spoločnosť
	Sídlo: 				Olejkárska 1, 814 52 Bratislava 
	Kontaktná osoba:			Ing. Mgr. Tatiana Elanová
	Telefón:				(+ 421) (2) 5950 1529
	E-mail:				elanova.tatiana@dpb.sk
	IČO: 				00 492 736
	DIČ:				2020298786
	IČ DPH:				SK2020298786
	Zapísaný v Obchodnom registri Mestského súdu Bratislava III, Oddiel: Sa, Vložka č. 607/B.

Oddiel II. Predmet zákazky
2. Názov zákazky:  „Mechanické revízie a revízne skúšky zdvíhacích zariadení“

3. Označenie zákazky:		CP 37/2026

4. Druh zákazky:			služby

5. Predpokladaná hodnota zákazky:	56 700,00 € bez DPH

6. CPV kód:
71630000-3  Technická inšpekcia a skúšanie
71632000-2  Technické skúšky)

7. Opis predmetu zákazky:
Predmetom zákazky je výkon mechanických revízií a revíznych skúšok určených a vyhradených technických zariadení zdvíhacích. Pravidelné revízie sa budú vykonávať podľa príslušných lehôt s nástupom do 14 dní od doručenia objednávky. Okrem pravidelných revízií sa budú výnimočne vykonávať aj nepravidelné (napr. po oprave), a to na základe osobitnej objednávky objednávateľa. Tieto požadujeme vykonať do 7 dní od doručenia objednávky (v počte do 5 zariadení). Zmluva sa uzatvára na dobu určitú a to na 48 (štyridsaťosem) mesiacov odo dňa účinnosti Zmluvy.

Predmet zákazky je ďalej bližšie špecifikovaný v prílohe č. 1 tejto výzvy.

8. Miesto dodania predmetu zákazky: 
Predmet zákazky sa bude realizovať v priestoroch DPB, a.s. na území hl. mesta SR Bratislavy, pričom bližšia špecifikácia je uvedená v Zozname zdvíhacích zariadení, ktorý tvorí Prílohu 1a) a 1b) Výzvy.

9. Lehota viazanosti cenovej ponuky: 6 mesiacov

10. Lehota, miesto a spôsob predkladania ponúk:  do 29.09.2026 do 09:00 hod.

Ponuky je potrebné predkladať elektronicky, a to prostredníctvom IS JOSEPHINE:
https://josephine.proebiz.com/sk/tender/81802/summary

11. Typ zmluvy/objednávky: 		Rámcová dohoda. Návrh zmluvy tvorí prílohu č. 4 tejto výzvy.

12. Lehota dodania:
-pravidelné revízie do 14 dní odo dňa doručenia objednávky
-nepravidelné (napr. po oprave) do 7 dní odo dňa doručenia objednávky

13. Obhliadka miesta  predmetu zákazky - v prípade záujmu uchádzačov: 
Kontaktná osoba: 
Ing. Rastislav Baroň, email : baron.rastislav@dpb.sk, tel. : + 421 2 5950 2104

Oddiel III. Obsah ponuky

14. Spôsob predloženia ponuky:
Cena musí zahŕňať všetky náklady spojené s požadovaným predmetom zákazky. Do predloženej cenovej ponuky požadujeme zahrnúť všetko, čo je nevyhnutné na úplné a riadne plnenie zmluvy, pričom v cene budú obsiahnuté všetky náklady spojené s plnením predmetu zákazky. Súčasťou cenovej ponuky musí byť vyplnený formulár Návrh uchádzača na plnenie kritérií podľa prílohy č. 2 tejto Výzvy a čestné vyhlásenie podľa prílohy č. 5 tejto Výzvy.
Uchádzačom navrhovaná celková cena verejného obstarávania musí byť uvedená na 2 desatinné miesta v EUR bez DPH. V predloženej ponuke musia byť pripojené požadované naskenované doklady a dokumenty tvoriace obsah ponuky, požadované v tejto výzve, ktoré musia byť k termínu predloženia ponuky platné a aktuálne. 

15. Požiadavky na predloženie ponuky a na jej obsah: 
Ponuka musí obsahovať:
a) opis predmetu zákazky (v súlade s opisom v Prílohe 1 výzvy). 
nacenený predmet zákazky podľa Prílohy 2 výzvy - Dotazník uchádzača s návrhom na plnenie kritéria – vyplnené a podpísané.
b) informačný formulár o uchádzačovi a čestné vyhlásenia uchádzača – Príloha 3 výzvy – vyplnený a podpísaný; vyplneniu jednotlivých položiek/riadkov formulára treba venovať náležitú pozornosť, aby komisia na vyhodnotenie ponúk nemusela vyzývať uchádzača na doplnenie informácií v danom formulári.
c) doklad o oprávnení podnikať, t.j., že ste oprávnený dodávať predmetný tovar, uskutočňovať stavebné práce alebo poskytovať služby.
d) návrh zmluvy v zmysle Prílohy 4 výzvy - vyplnený a podpísaný 
e) čestné vyhlásenie uchádzača v zmysle Prílohy 5 výzvy.
f) podiel plnenia zo zmluvy – zoznam subdodávateľov v zmysle Prílohy6 výzvy.
g) doklady na preukázanie splnenia podmienok účasti v zmysle 16.c).

16. Osobitné podmienky účasti:
Obstarávania sa môže zúčastniť len ten uchádzač, ktorý 
a) v zmysle § 32 ods. 1 písm. e) ZVO je oprávnený dodávať tovary, uskutočňovať stavebné práce alebo poskytovať služby, ktoré zodpovedajú predmetu zákazky,
b) v zmysle § 32 ods. 1 písm. f) ZVO nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo štáte sídla, miesta podnikania alebo obvyklého pobytu,
c) Uchádzač predloží príslušné oprávnenia na výkon revízii a revíznych skúšok UTZ zdvíhacích podľa zákona č. 513/2009 Z.z. o dráhach a vyhlášky č. 205/2010 Z.z. (rozsah Z 1.8, Z 1.9, Z 1.10, Z 1.12, Z 1.13, Z 1.15 a Z 2.2) a príslušné osvedčenia na výkon odborných prehliadok a skúšok zdvíhacích zariadení podľa vyhlášky č. 508/2009 Z.z. (rozsah Ba1, Bd3 a Bf).
[bookmark: _Hlk222415607]
17. Jazyk ponuky:
Ponuky sa predkladajú v slovenskom alebo českom jazyku.

18. Kritériá na vyhodnotenie ponúk:
Ponuky sa budú vyhodnocovať na základe najnižšej ponuky – najnižšej celkovej ceny za predmet zákazky v EUR bez DPH.

19. Spoločensky zodpovedné verejné obstarávanie
Obstarávateľská organizácia má záujem zadať zákazku v súlade so zásadami spoločensky zodpovedného verejného obstarávania. Spoločensky zodpovedné verejné obstarávanie okrem dôrazu na ekonomické parametre zohľadňuje tiež súvisiace dopady zákazky, najmä v oblasti zamestnanosti, sociálnych a pracovných práv a životného prostredia. 

Obstarávateľská organizácia požaduje, aby uchádzač pri plnení predmetu zákazky:
a) zaistil legálne zamestnávanie, rovnoprávne a dôstojné pracovné podmienky, zodpovedajúcu úroveň bezpečnosti pre všetky osoby, ktoré sa budú na plnení predmetu zákazky podieľať;
b) sa snažil minimalizovať dopad na životné prostredie, rešpektovať udržateľnosť a možnosť cirkulárnej ekonomiky; a
c) pokiaľ je to možné a vhodné, implementovať nové alebo zlepšené produkty, služby alebo postupy súvisiace s predmetom zákazky.

Splnenie vyššie uvedených požiadaviek je uchádzač povinný zaistiť aj u svojich subdodávateľov.

Vzhľadom k povahe zákazky a súčasne požiadavky na odbornosť nie je stanovená požiadavka na podporu prístupu sociálnych podnikov a vytváranie nových pracovných miest, a teda uchádzač nie je povinný zabezpečiť podporu zamestnávania osôb so zdravotným znevýhodnením na trhu práce. Obstarávateľská organizácia však v zmluve úspešného uchádzača zaväzuje dodržiavať rovnosť pracovných podmienok a bezpečnosti práce. Za účelom podpory rovnosti pracovných podmienok obstarávateľská organizácia v prípade potreby vykoná analýzu ponúkanej ceny z pohľadu inštitútu mimoriadne nízkej ponuky.

Obstarávateľská organizácia ako súčasť dokumentácie poskytuje uchádzačom dokumenty požadované ako súčasť ponúk v podobe vzorových formulárov. Týmto prístupom je podanie ponúk zjednodušené a pre uchádzačov tak neznamená zvýšenú administratívnu záťaž.

20. Doplňujúce informácie:
Obstarávateľ si vyhradzuje právo neprijať ani jednu z predložených ponúk a/alebo kedykoľvek zrušiť túto súťaž. Všetky náklady spojené s predložením ponúk znáša uchádzač. Ak úspešný uchádzač neuzavrie zmluvu s obstarávateľom, obstarávateľ môže rokovať o uzavretí zmluvy s ďalšími uchádzačmi v poradí.


V Bratislave dňa 18.09.2026


_____________________________________________
[bookmark: _Hlk159014463]JUDr. Barbora Notová
vedúca sekcie právnych služieb 
a kontroly


Prílohy:

1. Opis predmetu zákazky spolu s prílohami 1a, 1b
2. Dotazník uchádzača s návrhom na plnenie kritéria s prílohou 2a
3. Informačný formulár s vyhlásením uchádzača
4. Návrh Zmluvy
5. Čestné vyhlásenie uchádzača
6. Podiel plnenia zo zmluvy – zoznam subdodávateľov 

